Det er Tysklands allmennkringkaster ARD som sender konkurransen i Tyskland. Opp gjennom årene har ulike regionale tv-kanaler tilknyttet ARD hatt ansvaret for å velge landets bidrag til konkurransen. Fra debuten i 1956 og frem til 1978 var det HR som plukket ut landets sang og artist, fra 1979 til 1991 BR, fra 1992 til 1995 MDR, og siden 1996 har NDR stått for utvelgelsen av det tyske bidraget. Tv-kanalene har stort sett holdt en nasjonal konkurranse for å velge landets artist og sang til Eurovision Song Contest, men elleve ganger har kringkasterne valgt artist og sang internt.miniatyr|Katja Ebstein har deltatt tre ganger for Tyskland og innkasserte to tredjeplasser og en andreplass. Her i 1980.